Yennayer agellid n wayyuren
Yennayer d ayyur amenzu n useggas, d awal d-ikkan seg « yen » d « ayer », annamek-is « ayyur amenzu (wis yiwen) ». Amenzu n yennayer qqaren-as « tawwura timenza n useggas », ... tiwwura useggas n iweğiben.
Akk-n dYa it-iqqar yennayer i wayyuren niḍen yekkaten deg-s : « D nekk i ytellin tiwwura n useggas ». Ma di lemtel qqaren : « Agelid n wayyuren, d yennayer ». Yiwet n tikkelt, yeYli-d yennayer Yef wayyuren niḍen heddṛen fella-s alla yir awal, u nnan : « Yennayer a bu-leerka, ansi yekka t-tebe-it takka, si zzman n jedd-is akka ! ». DYa yenna-yasen : « Ma sresY-as w’ibYan yerfed-itt ! Ma refdeY-tt w’ibYan issers-itt ! ».
Nessen akk tamacahutt n temYart, yal yiwen akk-n tt-id-iḥekku. Deg ass wis kraḍ (3) n Yennayer, tga-yas taYenant temYart taeekkamt i Yennayer u tenna-yas : « Gezggeṭ a Eemmi Yennayer ! Tṛuḥeḍ ur texdimeḍ kra ! » Wisen dacu n daewessu yeṭṭefen temYart tamcumt ? DYa inYa-tt nettat d taYaḍt-is deg ass-nni d-iṛḍel Yar wayyur n fuṛaṛ. Iṛuḥ Yer fuṛaṛ inna-yas : « Ttxil-ek a Eemmi Fuṛaṛ, ṛeḍl-iyi yiwen seg ussan n nbeṛ ; ad d-rreY ttaṛ di temYart m-lemṛaṛ ! ». Deg ass-n, qqaren-as i wass aneggaru n Yennayer ameṛḍil . Tussnamya taqbaylit [1] teğğa-yaY-d « Isefra n Yennayer » akk d « Ccna n Yennayer ». D ay-n d-ibeggenen azal yesea wayyur-a n Yennayer Yer imaziYen.
Di tazwara, ad d-bdudY deg tmeYra n « Umenzu n Yennayer », d-izggan deg ass n 12 Yer 14 di yennayer n ugbur agriguṛi [2]. Γaf akk-n d-qqaren yemYaren n zik azemz-agi [3] yettemgarad deg tama Yer tayeḍ n tmurt n Leqbayel (Tamawiya) neY diYen n temnaḍin niḍen n tmura n TmazYa.
TameYra-agi qqaren-as diYen « tameYra n yixf useggas ». Zik-nni, tameYra tettdumu ṣa (7) wussan. Deg ass amenzu n tmeYra, ulac axeddim. Win neY tin ur iquddren ara agdal-a [4] ad (t)yeeiqqer. D ikerri neY izimer izzelun d asfel i Wakal isuṭṭuḍen i wakk-n ad tuget lYela, neema d ṣṣaba deg useggas-nni. Akk-n t-qqaren deg anzi : « Yennayer d ṣṣaba ». Γef akk-n yi-d-inna jedd-i, aseggas n tfelaḥt yesea agbur-is, yettak anzi Yer wallus abiyuluji [5] n useklu (ttejṛa), n uYersiw [6], n uffrux akk d umdan.
TameYra n Yennayer d yiwet ger tmeYriwin yesean azal meqqer Yer ImaziYen. Ass amenzu n useggas amaziY d win mu-sawalen deg ugbur amaziY : « Ass amenzu deg ussan isemmaḍen imellalen ». D ass d-yussan diYen, d ay-n mi nezmer asen-siwel : « Ass n Wegraw n tlawin ». Nwala amek tussnamya taqbaylit tesbbab i temYart daewessu d twaYyin akk d-iḍran. Nerra-d ladYa fella-s, sebba n tsusmi d tiqquẓelt n tYawsiwin n ddunit akk d zzeaf n Yennayer Yef temYart Yef i-d-nettmeslay u mi-tteggarizent tilawin-nneY tamaYra. Maca, qlil m’ar naf iggerdan iqbayliyen yessnen tiyayatin neY tisettiyin-nsen diritent neY weerit. Ur nezmir ara ad d-ninni d akk-n tamYart taqbaylit, m’ar ad nezzi akk-n Yef yiri lkanun deg uḍan-nni Yezifen n tegrest, d akk-n ur as-nesmeḥsis ara neY « ur as-nefk ara azal i lehduṛ-is iččuren d ṣswab ». Ur d-neqqar ara d akk-n : « Axxam mebla tamYart, am urti mebla tadekkart ». Inna-yasen Yennayer i yeqbayliyen-nni n zik : « Seg semmaḍen ar lYezla ad wen-seṛwuY imeṛYan ; dacu kan, i-mi tellam seg Imezwura, ad wen-d-awwiY leḥcaca, u awen-d-awwiY lYella ! ».
Γef akk-n iyi-d-tenna setti Feṛṛuğa, d yiwet n teqcict tukyist is-iṛeggmen i Yennayer tiYrifin di tenzikt (tṣebḥit) n wass umenzu useggas akk d imensi tameddit, amer ahat ad d-yiḥnin Yef imesdurar ! Yerra-yas-d Yennayer, inna-yas : « TtnadiY Yef usfel meqqren, d taččaṛt leḥwal d tiYrifin d seksu, d umudd n win yunagen ». DYa, deg ass-n, nzellu asfel, aksum-is ntett-yes seksu deg imensi n yennayer. Nettheyyi-d diYen tiYrifin d teḥlawit niḍen i lqahwa n ṣsbeḥ. M’ar ad d-uYalent si tala, tulawin ssrusunt tiggaṭutin d-heyyat iḍelli-nni deg ufrag lḥaṛa. I ymekli, ttnawalent berkukes. Am ueeqqa-nni n berkukes igemmun ma tḥazzen ifuṛan n waman inebYa ad igmmu ueeqqa n zzeriea deg akal akk-n ad d-ifek ṣṣaba. Lḥilat d igerwajen issefk ad ččaṛen d neema d wučči : d asfillet ad t-suget lYella. Akk-n ti-d-imenna Yennayer, yal aeeggal n twacult yella neY ulac-it, amur as-ittuneffk. Nxeḍḍuy-asen i ysufar qqeṛiḥen neY meṛiYen, nesmenyif isufar ẓiden am teYrifin akk-n ad iẓiden wussan-nneY.
Tameddit n wass, suffuYen-d Yer tejmaet tarbut n seksu d uksum, d amur i ymeYban. Ma d wid neY tid i yulac am tweliyin, amur-nsent n weksum, n teḥlawatin d tququcin ttarran-asent di ṭṭeṛf i wass-n deg ad d-assent. Ad eččen akk medden arma ṛṛwan, ula d amesbrid Yur-s amur-is. Tameddit n wass send imensi, tayemmatt tettak i warraw-is ieeqqayen n yirden aten-ṭṭfen deg ifasen-nsen m’ar afken ddaewa lxiṛ : « Yiwen wass di ddunit, yekker Ugellid Ameqqwran ; ṭṭlam yerra-t d tafat, deg genwan izree itran ; yekkes kra yellan dirit, alluḍ yurad s waman. Aluḍ yurad s waman, a Bab Igenwan !... ». Yal yiwen/yiwet ad ggerz tikli-is ur isnuYni neY ur iserffu yara Aesas-Lḥaṛa, u ad meYafar n wugar-asen.
Imi tameYra n Yennayer tettdum 7 wussan, am akk-n d-nniY sgellin, nttṛaju ass n udfel ar « ar yezdin » Tamawiya (Tamurt n Leqbayel). M’akk-n idurar At-Wadda (Ğerğer Utaram [7]) akk idurar At-Ufella (Ğerğer Ugemuḍ [8]), Iḥḥerqan n Ṣummam, Idurar n Tewwura, n Ubabuṛ akk d Ugergur) ? issaYay fella-sen (isdukkliten) wedfel : dYa nzzelu izimer d asfel.
TameYra n umeyagger n udfel neY asfel n Yennayer
Deg Ṣummam tettilli-d deg ayyur n dujember akk d yennayer tmeYra n umeyagger n udfel. M’akk-n adfel n Ukfadu d Ğerğer imllal d win Uceṭub d Tqinṭuct – idurar n Ubabuṛ, tama n Tizi-Wuccen, nzzelu izimer d asfel. Am’akk-n d-inna Yennayer, adfel d lffal yelhan, isffilit i wsuget n ṣṣaba d lYella. NniY-d : « Adfel yesemyagger snat n tamiwin-a n tmurt n Leqbayel u ydel-itent s ubernus-is amellal ». Zik-nni, di Yennayer, iqbayliyin cceelen times akk-n ad d-beggnen tumert-nsen [9] gar-asen.
Tameṭṭut taqbaylit, lmeṣbeḥ deg ufus ad d-ekk akk tiYemar n uxxam akk-n asen-teserbeḥ Yennayer i yeeggalen akk n twacult-is akk d yal aYersiw n wexxam. Ad tezwir seg imarawen-innes. Ad tweddee taftilt-innes deg udem n yal yiwen neY yiwet, u asent-menni ala ay-n ilhan : « Ferḥet a baba d yemma ! Fṛeḥ a yarggaz-iw ! Ferḥet a yarraw-iw ! Ferḥet a Yieessasen n wexxam ! Ferḥet a yizggaren ! atg. ». Arrac imeẓyanen tteglilizen deg udfel akk-n ad uYallen ğğehden ur ttaggaden ara aṣemmiḍ ! Tetten adfel n Yennayer ! Tturaren gar-asen d tirebbuea s tkurin n wedfel ! Ma d imeqqranen teggen taYyut n wedfel i m’ar ad d-serḥen deg ussawen arma tewweḍ s agni, ddaw taddart ; syin asecebḥen u as-tt-fken i Yennayer d tunṭict.
Yal tikkelt m’ar ad d-iYlli udfel, asalu yeṛṛez, iberdan serḥen, arrac ilmeẓyen ttazalen deg izenqqan n taddart u ccnun : « A Ṛebbi effk-d ameččim, a-nečč ad neqqim, ad neffk i yezgaren alim ! ». Tturaren diYen taḥnaccaṭ ! Tekkesen-d iẓeblac d-itteeluluqen si tregwa n tisyar ! D ussan ur ntettu ! Ğerğer d Ukfadu akk d Uceṭub d Tqinṭuct d idurar niḍen n Leqbayel (Tiwwura, Ababuṛ d Ugergur) lsan abernus amellal. M’ar tebYu aman tmeṭut taqbaylit tesefssay adfel ; tettaččar tasilt d’adfel send ad tt-terr sufella n tmes.
At-Zik, qqarer-as i wedfel « imetman n Bab-Igenwan. Deg tussnamya-nneY, d Bab-Igenwan i-d-isekkren adfel i wakk-n ddunit ad yiYzif lṣemr-is. Aman n wedfel kečmen deg « iYsan n wakal akk-n ad idum ». Ass-mi ar yenger udfel, akal ad ikkaw am umYar uwessur. IYsan-is ad qceqcen u ad immet. M’ar yekkat udfel, a Bab-Igenwan i-d-ittṣuḍun abeḥri-s aṣemmaḍ Yer lqaea ».
Taggara, tameddit n wass n Yennayer, tilawin ttmeslayent s leḥṛaṛ Yef ass-nnsent. Tiwwura akk lddint, bṛaṛḥent ; acku ass-n d tafaska [10] mi qqaren « AmYar uceqquf ». Imdanen mazal-iten di berra akk-n ad maggren arrac ilsan iseffaren [11], ittazalen Yef yexxamen u ccnun ass amenzu n Yennayer : « Ay ixf useggas d tewwura igenwan. Adfel ar ammas, ad yefsi d aman. Ay axxam d ueessas, necfa Yef yiwen wass ieebbaḍ ṛwan, iqqaṛṛa zhan... ».
Yal lall n uxxam, tettakk-asen timellalin d teḥlawatin u teqqar-asen neY teccennu-yasen : « Ixf useggas, d amenzu useggas. Ad necfu fell-as, a-neṛwu aksum ; ad nettu amalas ! ».
Arrac ittazalen deg izenqan n taddart deffir n yiwen seg-sen d-itturaren « AmYar-Uceqquf » is-iggulen i « Yemma Yennayer » ad as-yilli d amekdi [12]. Ḥekkun-d Yef AmYar-Uceqquf d akk-n « d bu-tidett », u yezdeY ger tlawin, tulawin-nni yeṛṛwan lmerta. Annect-a akk ddaw tiṭ n Ugraw, u awal ur ti-d-yulli. « Bu-tidett », yiwwas kan ar mi d-ibbeezzaq-yes, inna-yasen : « Aḥeqq kra d-i-wansen, a taddart iwersusen, ur qqimeY ger-asen ! ». DYa yeffeY si taddart, iṛuḥ ad inadi axxam anda niḍen. Ur yewwi yides ala aceqquf n yirrij akk-n ad iẓẓiẓen... Deg ass-n, sawalen-as AmYar-Uceqquf u ttaran-as tajmilt yal tameYra n Yennayer. M’ar ad iYlli yiḍ, at-taddart, lddin tiwwura-nsen u ttYaman sdat umnnaṛ akk-n ad maggren arrac-nni ittazzalen deg izenqan, akk-n ad asen-d-innin awal n tidett. Yal axxam ad isel i wawalen-is n tidett, Yas akk-n tikkwal, tiqquranen (dayYef arrac-nni teffren udmawen-nsen). S waya, is-d-rran i tidett amkan-is, u rran i tajmilt i UmYar-Uceqquf, mu-sawalen diYen Aweqqaf n tidett, iyesmenyifen ad innejli wala ad iqqim deg taddart iḥḥedṛen i lbaṭṭel.
I axxam anda tameṭṭut teffeY i webrid neY tettwasen s yir ṭṭbiea-as, aqqcic bu-wudden uffir iqqaras-sen deg izli-is :
Atan wawal n UmYar-Uceqquf : A dda Waeli ! A dda Waeli ! Tameṭṭut-ik d m-xenfuṭ ! Ur tesei sser, ur tesei tidett ! T-tamecḥaḥt teqqur am tebselt ! Thedder yir lehdur Yaf widan i-tt-yifen ! Ma yella tebYiḍ tidett, tecba taqerqurt ibekki !
I wakk-n ad as-surfen i tmeṭṭut-nni, issefk fella-s ad ssusem u asen-d-ffek timellalin akk d tẓidanin ! Ma d bab n wexxam asen-d-iffek idrimen. Mi dayen kkan-d akk i yexxamen n taddart, ad gerwen warrac-nni di tejmaet. Dinna, amnay gar-asen, izemren ad yilli d arggaz ameqqran, asen-ibḍu gar-asen timellalin, tiḥlawatin d tẓẓidanin-nni akk d-jemeen.
Yella diYen di tfaska-ya n UmYar-Uceqquf, way-n mi qarren « Azal n tidett » : tewser ittḥazzen akk kra ittidiren di ddunit, d amdan, d aYersiw, d aseklu, atg. Ula d arrac d tullas, yessefk ad akin di temẓi-nsen d akk-n ula d nutni ad iwsiren. S-ya ad ifrirent snat n tYawsiwin. Tamenzut d tin ar naf di lemtel anda akk-n qqaren : « D temẓi i-yxeddmen Yef temYer ». Aneslmed i weqqruṛ amecṭuḥ ad iheyyi ussan-is n temYer s wexmmal iYalen, acku, m’ur d ijmie ara ay-n ar a yečč di taggara n wussan-is ad d-yeggri d amattar. TaYawsa tis snat, d tin yurzan Yer ttṛebgga : d aqqader n wid akk d tid meqqren fella-s, akk-n bYun illin, « xas llan di tefsut, xas llan di tegrest ».
Nwalla ziYen, acḥal i d azal teṭṭef tmeYra-yagi n Yennayer deg ttṛebgga d uselmed n iggerdan, akk d lwağğeb n imarawen-nsen ad ffken tazmart-nsen akk-n ad ssufYen irgazen d tlawin n uzekka.
Di taggara n Yennayer, tilawin ttceyyieent arraw-nsent ad ccnun kṛad (3) tikkal deg ameẓẓuY ayefus n uzggar u sṭṭeṛḍiqen Yaf aerur n tkasṛuḍt ; as-innin : « Yennayer iffeY a yazgger ! »
Ccna n Yennayer
Attan Yurwen tukkist deg yiwet n taYect ccenunt tlawin tiqbayliyin d tajmilt i « Uglid n Wayyuren ».
A Yennayer ! a Yennayer ! Keččini d bab n yiger A Yennayer ! a Yennayer ! Fell-ak i neṛwa amdegger. A Yennayer ! a Yennayer ! Eğğ amkan a gma i Fuṛaṛ A Yennayer ! a yennayer !Tettaggadeḍ Ṛebbi deg umYar A Yennayer bu-ṣṣaba Aman-ik d-isemmaḍen Tamurt n jeddi d baba I-tt-ireffden d irggazen A Yennayer bu-tecrurin A win mi yezdi yissem Ḥemmlen-k warrac d tlawin M i-k-yesla wedrar d ṛṛsem A Yennayer ! a Yennayer ! A lexyaṛ deg wugguren A Yennayer ! a yennayer ! Ḥader widak yunagen. A Yennayer lehna tafat Tamurt tedda s tisula Wi nnudan f kra yufa-t Anda yedda Ṛebbi yella !
Kra n imeslayen n yemma Yef Yennayer : « mebla yennayer, ulac lehcaca di ddunnit ; imi d netta i-d-ittakken i wseggas arkad-is. D acu i-wumi yezmer wakal ma yella I luffeṛ d lxezna n waman : itteddu ar lmerta n ffad d-uḥaḍum yes d-uYurar uqbel ad yemmet u ad iwali amek ttmettaten yidma-s. Aman d tudert. Γaf-aya i-d-yejna Ugellid Ameqqwran tameṭṭut tamezwarut si tiqit n nnda. Γaf-aya iqqaren Imezwura-nneY : nnda d tidi n Yennayer. ».
Yusef Ealliwi
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn